Elpidio Quirino

Elpidio Rivera Quirino (16 November 1890 – 29 Februari 1956) ialah presiden kedua Republik Filipina merdeka. Quirino menggantikan Manuel Roxas yang berkhidmat sebagai presiden selepas Filipina merdeka pada tahun 1946, yang meninggal dunia pada tahun 1948.

Quirino menuntut pengajian peringkat tinggi di Sekolah Tinggi Filipina, dan dalam bidang undang-undang di Universiti Filipina. Kerjaya politiknya bermula sebagai seorang pegawai kehakiman wilayah.

Quirino telah dilantik ke Wakil Rakyat dari tahun 1919 hingga 1925, menggantikan Alberto Reyes. Beliau kemudiannya dilantik sebagai Ahli Kongress menggantikan Vicente Singson Pablo. Selepas Komanwel Filipina ditubuhkan pada tahun 1935, Quirino menjadi seorang senator dan berkhidmat dari tahun (1925-1931).

Selepas Perang Dunia Kedua, Elpidio Quirino dilantik sebagai Naib Presiden Republik Filipins yang pertama selepas merdeka. Beliau juga memegang jawatan Setiausaha Hal Ehwal Luar Negara.

Presiden

Apabila Manuel Roxas, Presiden Filipina merdeka yang pertama, meninggal dunia pada 15 April 1948 akibat serangan jantung, Quirino, yang ketika itu merupakan Naib Presiden, mengangkat sumpah sebagai Presiden Republik Filipina dua hari kemudian iaitu pada 17 April 1948 di Istana Malacanang. Berakhirlah era Manuel Roxas dan bermulanya era Quirino.

Kematian

Elpidio Quirino mengahwini Alicia Syquia dan mempunyai dua orang anak iaitu Victoria "Vicky" Quirino Delgado dan Elpidio "Jerry" Quirino, Jr. Vicky Quirino pernah memegang jawatan Perempuan Pertama semasa ayahnya menjadi Presiden.

Quirino meninggal dunia pada 29 Februari 1956 sewaktu berusia 56 tahun, akibat serangan jantung di Bandar Quezon.

Tiga orang anak cucu Elpidio Quirino yang kemudiannya mengikuti jejak langkah datuk mereka iaitu; Antonio Quirino, Poncy Quirino dan Cory Quirino.

Kabinet dan Perlantikan Kehakiman 1948-53

JAWATANNAMAKHIDMATPresiden  Elpidio Quirino  1948–1953Naib Presiden  Fernando Lopez  1949–1953Setiausaha Luar Negara  Elpidio Quirino  1948–1953Setiausaha Dalam Negeri  Sotero Baluyut  1948–1953Setiausaha Kewangan  Pio Pedrosa  1948–1953Setiausaha Keadilan  Sabino Padilla  1948–1953Setiausaha Pertanian dan Perdagangan  Fernando Lopez  1948–1953Setiausaha Kerja Awam dan Komunikasi  Ricardo Nepumoceno  1948–1953Setiausaha Arahan  Prudencio Langcauon  1948–1953Setiausaha Buruh  Primitivo Lovina  1948–1953Setiausaha Pertahanan Negara  Ramon Magsaysay  1948–1953Setiausaha Kesihatan dan Kebajikan Masyarakat  Antonio Villarama  1948–1953Pejabat Audit Besar  Sotero Cabahug  1948–1953Setiausaha Presiden  Jose S. Reyes  1948–1953Pesuruhjaya Residen  Carlos P. Romulo  1948–1953
Pautan Luar

The Philippine Presidency Project

Malacanang Museum - Elpidio Quirino

Galeri

Nota

Rujukan


|-

Kategori:Kelahiran 1890
Kategori:Kematian 1956
Kategori:Kematian akibat serangan jantung
Kategori:Peguam Filipina
Kategori:Presiden Filipina
Kategori:Presiden pro tempore Senat Filipina
Kategori:Senator Filipina
Kategori:Alumni Universiti Filipina
Kategori:Naib Presiden Filipina